CELEX: 62005CJ0069
Language: da
Date: 2006-01-12
Title: Domstolens Dom (Femte Afdeling) af 12. januar  2006. # Kommissionen for De Europæiske Fællesskaber mod Storhertugdømmet Luxembourg. # Traktatbrud - forordning (EF) nr. 659/1999 - statsstøtte inden for landbrugssektoren - indsendelse af årsregnskaber i årene 2000 og 2001 - rammebestemmelser for undersøgelse af national støtte. # Sag C-69/05.

Domstolens dom (Femte Afdeling) af 12. januar 2006, sag C-69/05, Kommissionen mod Luxembourg (traktatbrud – forordning (EF)
         nr. 659/1999 – statsstøtte inden for landbrugssektoren – indsendelse af årsregnskaber i årene 2000 og 2001 – rammebestemmelser
         for undersøgelse af national støtte)
      
      1.                     Statsstøtte – Kommissionens undersøgelse – retningslinjer vedtaget af Kommissionen og godkendt af medlemsstaterne – bindende
            virkning (art. 88, stk. 1, EF) (jf. præmis 9)
      2.                     Medlemsstater – forpligtelse i henhold til fællesskabsretten – tilsidesættelse – begrundet i interne forhold – ikke tilladt
            (art. 226 EF) (jf. præmis 10)
      3.                     Traktatbrudssøgsmål – Domstolens prøvelse af søgsmålsgrundlaget – relevante forhold – forholdene ved udløbet af den i den
            begrundede udtalelse fastsatte frist (art. 226 EF) (jf. præmis 11)
      
         Angående:
               Traktatbrud – manglende indsendelse af årlige rapporter om alle eksisterende støtteordninger i landbrugssektoren for år 2000
                  og 2001 inden den 1. juli 2001, og derefter senest den 30. juni 2002 – EF-traktatens artikel 88, stk. 1, og artikel 21 i Rådets
                  forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 (nu artikel
                  88 EF) (EFT L 83, s. 1) – EF-rammebestemmelserne for statsstøtte i landbrugssektoren (2000/C/28/02) (EFT C 28, s. 2; berigtiget
                  version i EFT C 232, s. 19).
               
            
         
                  Konklusion:
               
               
                  1)
               
               
                  Storhertugdømmet Luxembourg har tilsidesat sine forpligtelser i henhold til artikel 88, stk. 1, EF og artikel 21 i Rådets
                     forordning (EF) nr. 659/1999 af 22. marts 1999 om fastlæggelse af regler for anvendelsen af artikel [88 EF], som gennemført
                     ved Kommissionens meddelelse med overskriften »EF-rammebestemmelserne for statsstøtte i landbrugssektoren«, offentliggjort
                     i De Europæiske Fællesskabers Tidende den 1. februar 2000, idet det ikke inden den 1. juli 2001 og senest den 30. juni 2002
                     har indsendt årsrapporterne vedrørende den statsstøtte, der er ydet inden for landbrugssektoren i årene 2000 og 2001.
                  
               
            
         
                   
               
               
                  2)
               
               
                  Storhertugdømmet Luxembourg betaler sagens omkostninger.